CELEX: 32010R0727
Language: hr
Date: 2010-08-06 00:00:00
Title: Uredba Komisije (EU) br. 727/2010 od 6. kolovoza 2010. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               261
            
         32010R0727
   
               L 213/31
            
            
               SLUŽBENI LIST EUROPSKE UNIJE
            
            
               06.08.2010.
            
         
      UREDBA KOMISIJE (EU) br. 727/2010
   od 6. kolovoza 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je da, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. kolovoza 2010.
      
         
            Za Komisiju,
         
         
            U ime Predsjednika,
         
         Janusz LEWANDOWSKI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Električni produžni kabel, koji se sastoji od:
               
                           —
                        
                        
                           električnog kabela dužine približno 2 m,
                        
                     
                           —
                        
                        
                           utikača za priključivanje na mrežnu utičnicu, i
                        
                     
                           —
                        
                        
                           plastičnog kućišta s 5 utičnica, električne sklopke i osigurača.
                        
                     Proizvod je namijenjen za prijenos električne struje od 220 V unutar ograničenog područja (na primjer, u sobi) do različitih aparata.
               Sklopka isključuje električnu struju dok osigurač štiti od preopterećenja.
               
                   (1) Vidjeti sliku.
            
            
               8544 42 90
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 3. u odjeljku XVI. i tekstom oznaka KN 8544, 8544 42 i 8544 42 90.
               Funkcije sklopke i osigurača smatraju se sekundarnima jer je primarna funkcija proizvoda prijenos električne struje putem kabela s priključnim uređajima.
               Proizvod se ne može razvrstati u tarifni broj 8536 kao priključni uređaj jer tarifni broj 8544 obuhvaća kabele, bez obzira imaju li priključne uređaje (vidjeti i Napomene s objašnjenjem Harmoniziranog sustava uz tarifni broj 8536 (III)(A), završni stavak i tarifni broj 8544).
               Stoga se proizvod razvrstava u oznaku KN 8544 42 90 kao drugi električni vodiči s priključnim uređajima.
            
         
      
   
      (1)  Slika je isključivo informativne prirode.